open-index/open-wikipedia-markdown huggingface dataset:
চার্লস ফিশার্ট

**চার্লস গুস্তাভ ফিশার্ট** (; জন্ম: ২০ মার্চ, ১৮৭০ - মৃত্যু: ৩০ মে, ১৯২৩) অরেঞ্জ ফ্রি স্টেটের ব্লুমফন্তেইন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ থেকে ১৮৯৬ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে অরেঞ্জ ফ্রি স্টেট দলের প্রতিনিধিত্ব করেন **চার্লস ফিশার্ট**। দলে তিনি মূলতঃ ডানহাতে ব্যাটিং করতেন।

## প্রথম-শ্রেণীর ক্রিকেট
ব্লুমফন্তেইনের গ্রে কলেজে পড়াশোনা করেন। পরবর্তীতে স্কটল্যান্ড ও হ্যামবার্গে অধ্যয়ন করেছিলেন চার্লস ফিশার্ট। তেজস্বী ব্যাটসম্যান ও আলতোভাবে ছুড়ে দেওয়া বোলার ছিলেন। ১৮৯১-৯২ মৌসুম থেকে ১৯০৬-০৭ মৌসুম পর্যন্ত চার্লস ফিশার্টের প্রথম-শ্রেণীর খেলোয়াড়ী জীবন চলমান ছিল। ১৮৯২ থেকে ১৯০৯ সময়কালে অরেঞ্জ ফ্রি স্টেটের সদস্যরূপে খেলেন।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন চার্লস ফিশার্ট। ১৯ মার্চ, ১৮৯২ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৩ ফেব্রুয়ারি, ১৮৯৬ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

১৮৯১-৯২ মৌসুমে ইংরেজ দল দক্ষিণ আফ্রিকা গমন করে। ১৮৯২ সালে ডব্লিউ.ডব্লিউ. রিডের নেতৃত্বাধীন সফররত ইংরেজ দলের বিপক্ষে অরেঞ্জ ফ্রি স্টেট দলের সদস্যরূপে খেলেন। ৫৪ রানে অপরাজিত থেকে খেলায় সর্বোচ্চ রান করেন। দুই সপ্তাহ পর টেস্ট ক্রিকেটে অভিষেক পর্ব সম্পন্ন হয় তার। সফরকারী দলের বিপক্ষে জি. ক্রিপস, জে.এফ.ডি. টোইট ও ই.এ. হলিওয়েলের সাথে একযোগে টেস্ট অভিষেক পর্ব সম্পন্ন হয় তার। সফরকারী দল ইনিংস ও ১৮৯ রানের বিশাল ব্যবধানে জয়ী হয়।

১৮৯৫-৯৬ মৌসুমে পুনরায় ইংরেজ দলের আগমন ঘটে। অরেঞ্জ ফ্রি স্টেটের সদস্যরূপে প্রথম ইনিংসে সফররত ইংরেজ দলের বিপক্ষে ৬/৯৩ পান। তবে, সফরকারী ইংরেজ দলের বিপক্ষে টেস্ট খেলাগুলোয় খুব কমই অবদান রাখেন।

## রাজনৈতিক জীবন
দ্বিতীয় বোয়ের যুদ্ধে সৈনিক হিসেবে সক্রিয়ভাবে অংশগ্রহণ করেছিলেন চার্লস ফিশার্ট। পরবর্তীতে রাজনীতিবিদ হিসেবে কাজ করেন ও বোয়ের স্বাধীনতা প্রশ্নে প্রথিতযশা আইনজ্ঞের ভূমিকায় অবতীর্ণ হয়েছিলেন।

১৮৯৭ সালে ব্লুমফন্তেইনের নগরপাল হিসেবে নির্বাচিত হন। ১৮৯৯ সালে জেনারেল পাইত ক্রনিয়ের সাথে বোয়ের যুদ্ধে অংশ নেন। ধৃত হলেও পরবর্তীকালে মুক্তিলাভ করেন। ১৯০৬ সালে অরেঞ্জ ফ্রি স্টেটের স্বায়ত্তশাসন প্রশ্নে অরেঞ্জ ইউনিয়ন পার্টির অন্যতম প্রতিষ্ঠাতা হন। অরেঞ্জ ইউনিয়ন পার্টির মুখপত্র ব্লুমফন্তেইন ফ্রেন্ডের সম্পাদকের দায়িত্ব পালন করেন।

১৯০৭ থেকে ১৯১০ সময়কালে অরেঞ্জ রিভার কলোনির আইনসভার সদস্য হন। এরপর ১৯১০ থেকে ১৯২৩ সালে মৃত্যু পূর্ব-পর্যন্ত ইউনিয়নের আইনসভায় লেডিব্রান্ডের প্রতিনিধিত্ব করেন।

## ব্যক্তিগত জীবন
ব্যক্তিগত জীবনে বিবাহিত ছিলেন তিনি। ক্যাথরিন নাম্নী এক রমণীর পাণিগ্রহণ করেন। এ দম্পতির দুই পুত্র ও এক কন্যা ছিল। অস্ত্রোপচার শেষে ৩০ মে, ১৯২৩ তারিখে ৫৩ বছর বয়সে কেপ প্রদেশের কেপ টাউন এলাকায় চার্লস ফিশার্টের দেহাবসান ঘটে। তার পুত্র এভেরার্ড ১৮৯৬ থেকে ১৯০২ সময়কালে অরেঞ্জ ফ্রি স্টেটের রাষ্ট্রপতি মার্টিনাস থিউনিস স্টেইনের কন্যা হান্না স্টেইনের সাথে পরিণয়সূত্রে আবদ্ধ হন।

## তথ্যসূত্র

## বহিঃসংযোগ
* 
* 

বিষয়শ্রেণী:১৮৭০-এ জন্ম
বিষয়শ্রেণী:১৯২৩-এ মৃত্যু
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:ফ্রি স্টেটের ক্রিকেটার
বিষয়শ্রেণী:ব্লুমফন্টেইন থেকে আগত ক্রিকেটার
শক্তিশ্রী গোপালান

**শক্তিশ্রী গোপালান** (জন্ম: ২৫ অক্টোবর ১৯৮৮) একজন ভারতীয় কণ্ঠশিল্পী, গীতিকার এবং অভিনয়শিল্পী, এ আর রহমানের মতো শীর্ষ দক্ষিণ-ভারতীয় সংগীত পরিচালক/সুরকারদের সাথে তার সখ্যতার জন্য বিখ্যাত।  চলচ্চিত্র সংগীত ছাড়াও তিনি স্বাধীন সংগীতেও যথেষ্ট প্রভাব ফেলছেন, বহু বছর ধরে পপ, রিদম অ্যান্ড ব্লুজ, ট্রিপ-হপ এবং জাজে বিভিন্ন ব্যান্ডের সাথে অভিনয় করছেন। 

ভারতীয় চলচ্চিত্র সঙ্গীত জগতে তার সাফল্যের পাশাপাশি তিনি একাধিক ভাষায় স্বাধীনভাবে সংগীত পরিবেশন ও প্রকাশ করেছেন।

তিনি পেশায় একজন স্থপতি, স্কুল অফ আর্কিটেকচার অ্যান্ড প্ল্যানিং থেকে স্নাতক।

## টিভি

* ভানী রানী - ২০১৩ 
* কালারস তামিলের সিংগিং স্টারের - বিচারক 
* ফ্লাওয়ার্স মালয়লামের টপ সিঙ্গারের - বিচারক

## পুরস্কার এবং মনোনয়ন

* জিতেছেন - সেরা মহিলা প্লেব্যাক গায়কের জন্য ফিল্মফেয়ার পুরস্কার - তামিল - "নেঞ্জুক্কুলি" - *কাদাল* 
* জিতেছেন - সেরা মহিলা প্লেব্যাক গায়কের জন্য বিজয় পুরস্কার - "নেঞ্জুক্কুলি" - *কাদাল* 
* মনোনীত - সেরা মহিলা প্লেব্যাক গায়কের জন্য ফিল্মফেয়ার পুরস্কার - তামিল - "নান নী" - *মাদ্রাজ* 
* মনোনীত - সেরা মহিলা প্লেব্যাক গায়কের জন্য বিজয় পুরস্কার - "নান নী" - *মাদ্রাজ* 
* মনোনীত - সেরা মহিলা প্লেব্যাক গায়কের জন্য সিমা পুরস্কার - "ভূমি ভূমি" - *চেক্কা চিভন্তা ভানম*

## তথ্যসূত্র

বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:১৯৮৮-এ জন্ম
বিষয়শ্রেণী:নারী গিটারবাদক
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:তামিল ভাষার সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:ভারতীয় পপ গায়িকা
বিষয়শ্রেণী:জীবিত ব্যক্তি
বিষয়শ্রেণী:ভারতীয় গিটারবাদক
বিষয়শ্রেণী:কেরলের নারী সঙ্গীতজ্ঞ
বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
বিষয়শ্রেণী:১৯৮৭-এ জন্ম
তামিলনাড়ু রাজ্য চলচ্চিত্র পুরস্কার

**তামিলনাড়ু রাজ্য চলচ্চিত্র পুরস্কার** হল ভারতের তামিলনাড়ু রাজ্যে নির্মিত চলচ্চিত্রের সেরাদের জন্য প্রদত্ত চলচ্চিত্র পুরস্কার। তামিলনাড়ু সরকার দক্ষিণ ভারতীয় চলচ্চিত্র শিল্পের সেরা প্রতিভাবানদের সম্মানার্থে এবং তাদের উৎসাহিত করার লক্ষ্যে এই পুরস্কার প্রদান করে আসছে। একজন বিচারের তত্ত্বাবধানে একটি কমিটি পুরস্কার গ্রহীতাদের নির্বাচন করে। এই পুরস্কারটি প্রথম প্রদান করা হয়েছিল ১৯৬৭ সালে এবং ১৯৭০ সালের পরে এর ধারাবাহিকতায় বিঘ্ন ঘটে। ১৯৭১ থেকে ১৯৭৬ সাল পর্যন্ত এই পুরস্কার প্রদান বন্ধ ছিল। ১৯৭৭ সাল থেকে পুনরায় এটি চালু হয় এবং ১৯৮২ সাল পর্যন্ত চলে। ১৯৭৭ সালে ১৯৭১ থেকে ১৯৭৬ সালের শ্রেষ্ঠ অভিনেতা ও অভিনেত্রীর পুরস্কার ঘোষণা করা হয় এবং তাদের সনদ প্রদান করেন তৎকালীন মুখ্যমন্ত্রী এম জি রামচন্দ্রন। ১৯৮৮ সাল থেকে এই পুরস্কার নিয়মিত প্রদান করা হয় এবং ২০০৮ সালে এটি বিলুপ্ত হয়ে যায়।

তামিল চলচ্চিত্রের প্রডিউসার্স কাউন্সিলের নির্বাচন জয়ের পর চেয়ারম্যান বিশাল ঘোষণা দেন যে তিনি এই পুরস্কারটি পুনরায় প্রবর্তনের জন্য সরকারের বরাবর দাবী জানাবেন। এই পুরস্কারটি ২০১৭ সালের জুলাই মাসে পুনরায় চালু করা হয় এবং সরকার ২০০৯ থেকে ২০১৪ সালের বিজয়ী ঘোষণা করে।

## পুরস্কারসমূহ

### মেধা পুরস্কার
* শ্রেষ্ঠ চলচ্চিত্র: ১৯৬৭ থেকে
* শ্রেষ্ঠ পারিবারিক চলচ্চিত্র: ২০০০ ও ২০০১; ২০০৬ থেকে
* নারীকে আলোকদীপ্ত হিসেবে প্রদর্শনকারী শ্রেষ্ঠ চলচ্চিত্র: ১৯৯৪ থেকে
* শ্রেষ্ঠ পরিচালক: ১৯৬৭ থেকে
* শ্রেষ্ঠ অভিনেতা: ১৯৬৭ থেকে
* শ্রেষ্ঠ অভিনেত্রী: ১৯৬৭ থেকে
* শ্রেষ্ঠ পার্শ্ব অভিনেতা: ১৯৬৮ - ১৯৭০; ২০০০ সাল থেকে-
* শ্রেষ্ঠ পার্শ্ব অভিনেত্রী: ১৯৬৮-১৯৭০; ২০০০ সাল থেকে
* শ্রেষ্ঠ কৌতুকাভিনয়শিল্পী: ১৯৮০-১৯৮২; ১৯৯৫ থেকে
* শ্রেষ্ঠ খল অভিনয়শিল্পী: ১৯৯৫ থেকে
* শ্রেষ্ঠ শিশু শিল্পী: ১৯৬৯-১৯৭০; ১৯৭৭-১৯৭৮; ১৯৯০; ১৯৯৪ থেকে
* শ্রেষ্ঠ সঙ্গীত পরিচালক: ১৯৬৮-১৯৭০; ১৯৭৭-১৯৮২; ১৯৮৮ থেকে
* শ্রেষ্ঠ গীতিকার: ১৯৬৮-১৯৭০; ১৯৭৭-১৯৮২; ১৯৮৮ থেকে
* শ্রেষ্ঠ পুরুষ নেপথ্যশিল্পী: ১৯৬৮-১৯৭০; ১৯৭৭-১৯৮২; ১৯৮৮ থেকে
* শ্রেষ্ঠ নারী নেপথ্যশিল্পী: ১৯৬৮-১৯৭০; ১৯৭৭-১৯৮২; ১৯৮৮ থেকে

### কারিগরী পুরস্কার
* শ্রেষ্ঠ কাহিনিকার: ১৯৬৮-১৯৭০; ১৯৭৭-১৯৮২; ১৯৮৮ থেকে
* শ্রেষ্ঠ সংলাপ রচয়িতা: ১৯৬৮-১৯৭০; ১৯৭৭-১৯৮২; ১৯৮৮ থেকে
* শ্রেষ্ঠ চিত্রগ্রাহক: ১৯৬৮-১৯৭০; ১৯৭৭-১৯৮২; ১৯৮৮ থেকে
* শ্রেষ্ঠ চলচ্চিত্র সম্পাদক: ১৯৮০-১৯৮২; ১৯৮৮ থেকে
* শ্রেষ্ঠ শব্দগ্রাহক: ১৯৮৮ থেকে
* শ্রেষ্ঠ শিল্প নির্দেশক: ১৯৮৮ থেকে
* শ্রেষ্ঠ নৃত্য পরিচালক: ১৯৮৮ থেকে
* শ্রেষ্ঠ পুরুষ ডাবিং শিল্পী: ২০০০ থেকে
* শ্রেষ্ঠ নারী ডাবিং শিল্পী: ২০০০ থেকে
* শ্রেষ্ঠ স্টান্ট পরিচালক: ১৯৭০; ১৯৮২; ১৯৮৮ থেকে
* শ্রেষ্ঠ রূপসজ্জাকার: ১৯৯৩ থেকে
* শ্রেষ্ঠ পোশাক পরিকল্পনাকারী: ১৯৯৩ থেকে

### বিশেষ পুরস্কার
* বিশেষ পুরস্কার
* সম্মানসূচক পুরস্কার

### বিলুপ্ত ঘোষিত পুরস্কার
* শ্রেষ্ঠ নবাগত অভিনেতা - কার্তিক আলাইগাল ওইভাতিল্লাই চলচ্চিত্রের জন্য: ১৯৮১
* শ্রেষ্ঠ নবাগত অভিনেত্রী - রাধা আলাইগাল ওইভাতিল্লাই চলচ্চিত্রের জন্য: ১৯৮১

## তথ্যসূত্র

## বহিঃসংযোগ

বিষয়শ্রেণী:তামিলনাড়ু রাজ্য চলচ্চিত্র পুরস্কার
বিষয়শ্রেণী:তামিল চলচ্চিত্র
বিষয়শ্রেণী:ভারতীয় চলচ্চিত্র পুরস্কার
বিষয়শ্রেণী:১৯৬৭-এ প্রবর্তিত পুরস্কার
বিষয়শ্রেণী:১৯৬৭-এ ভারতে প্রতিষ্ঠিত
বিষয়শ্রেণী:তামিল চলচ্চিত্র পুরস্কার
শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত)

**শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার**, যা দাপ্তরিকভাবে **শ্রেষ্ঠ পুরুষ নেপথ্য কণ্ঠশিল্পী বিভাগে রজত কমল পুরস্কার** নামে পরিচিত, হল ভারতের জাতীয় চলচ্চিত্র পুরস্কারের অংশ হিসেবে প্রদত্ত একটি বাৎসরিক পুরস্কার। এটি ১৯৬৭ সাল থেকে ভারতীয় চলচ্চিত্র শিল্পে চলচ্চিত্রের গানের কণ্ঠ প্রদানকারী সেরা পুরুষ নেপথ্য কণ্ঠশিল্পীদের প্রদান করা হচ্ছে। নয়টি ভাষার শিল্পীগণ এই পুরস্কার জিতেছেন, তন্মধ্যে হিন্দি সর্বাধিক ১৯ বার, মালয়ালম ৯ বার, বাংলা ৭ বার, তামিল, তেলুগু, মারাঠি ও কন্নড় ৪ বার করে এবং পাঞ্জাবি ১ বার এই পুরস্কার লাভ করে। কে জে যেসুদাস সর্বাধিক ৮ বার এই বিভাগে পুরস্কৃত হন ৩টি ভিন্ন ভাষার গান গেয়ে, ভাষাগুলি হল মালয়ালম, তেলুগু ও হিন্দি।

কে. জে. যেসুদাস তিনটি ভিন্ন ভাষার (মালয়ালম, তেলুগু, ও হিন্দি) গানের জন্য সর্বাধিক আটবার এই পুরস্কার লাভ করেন। এস. পি. বালসুব্রহ্মণ্যম চারটি ভিন্ন ভাষার (হিন্দি, কন্নড়, তামিল, ও তেলুগু) গানের জন্য ছয়বার এই পুরস্কার লাভ করেন। শঙ্কর মহাদেবন ও উদিত নারায়ণ তিনটি করে পুরস্কার লাভ করেন। মান্না দে, হেমন্ত মুখোপাধ্যায়, এম. জি. শ্রীকুমার, হরিহরণ দুইবার করে এই পুরস্কার লাভ করেন।

## বিজয়ীদের তালিকা
### ১৯৬৭-১৯৭৯

### ১৯৮০-এর দশক

### ১৯৯০-এর দশক

### ২০০০-এর দশক

## তথ্যসূত্র

## বহিঃসংযোগ
* ভারতের চলচ্চিত্র উৎসব অধিদপ্তরের দাপ্তরিক ওয়েবসাইট
* জাতীয় চলচ্চিত্র পুরস্কার আর্কাইভ

বিষয়শ্রেণী:জাতীয় চলচ্চিত্র পুরস্কার (ভারত)
বিষয়শ্রেণী:ভারতীয় সঙ্গীত পুরস্কার
বিষয়শ্রেণী:চলচ্চিত্রের সঙ্গীত পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
ফরিদুল হুদা

**ডা. ফরিদুল হুদা** বাংলাদেশ জাতীয়তাবাদী দলের রাজনীতিবিদ, চিকিৎসক, মুক্তিযোদ্ধা, সংসদ সদস্য ও স্বাস্থ্য প্রতিমন্ত্রী ছিলেন।

## জন্ম ও প্রাথমিক জীবন
ফরিদুল হুদা ব্রাহ্মণবাড়িয়া জেলার আশুগঞ্জের ,তালশহর পশ্চিম ইউনিয়নের কামাউড়া গ্রামে জন্মগ্রহণ করেন।

## রাজনৈতিক জীবন
ফরিদুল হুদা বিএনপির প্রথম আহ্বায়ক কমিটির সদস্য ছিলেন। তিনি সাবেক কুমিল্লা-২ (বর্তমান ব্রাহ্মণবাড়িয়া-২) আসন থেকে বাংলাদেশ জাতীয়তাবাদী দলের মনোনয়ন নিয়ে ১৯৭৯ সালের দ্বিতীয় জাতীয় সংসদ নির্বাচনে সংসদ সদস্য নির্বাচিত হয়েছিলেন। ১৯৭৯ থেকে ১৯৮২ সাল পর্যন্ত তিনি স্বাস্থ্য ও পরিবার কল্যাণ মন্ত্রণালয়ের প্রতিমন্ত্রী হিসেবে দায়িত্ব পালন করেন।

## মৃত্যু
ফরিদুল হুদা ১৯৯৯ সালের ১৪ জানুয়ারি মৃত্যুবরণ করেন।

## আরও দেখুন

* দ্বিতীয় জাতীয় সংসদ সদস্যদের তালিকা (১৯৭৯)

## তথ্যসূত্র

বিষয়শ্রেণী:১৯৯৯-এ মৃত্যু
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশী চিকিৎসক
বিষয়শ্রেণী:২০শ শতাব্দীর বাঙালি
শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত)

**শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার**, যা দাপ্তরিকভাবে **শ্রেষ্ঠ নারী নেপথ্য কণ্ঠশিল্পী বিভাগে রজত কমল পুরস্কার** নামে পরিচিত, হল ভারতের জাতীয় চলচ্চিত্র পুরস্কারের অংশ হিসেবে প্রদত্ত একটি বাৎসরিক পুরস্কার। এটি ১৯৬৮ সাল থেকে ভারতীয় চলচ্চিত্র শিল্পে চলচ্চিত্রের গানের কণ্ঠ প্রদানকারী সেরা নারী নেপথ্য কণ্ঠশিল্পীদের প্রদান করা হচ্ছে। শুরুতে একই পুরস্কারের অধীনে পুরুষ ও নারী নেপথ্য কণ্ঠশিল্পীদের এই পুরস্কার দেওয়া হলেও ১৯৬৯ সাল থেকে এটি পুরুষ ও নারী দুটি ভিন্ন বিভাগে প্রদান করা হয় এবং এই পুরস্কারটির নাম ছিল শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার। ১৯৭৫ সালে এই পুরস্কারের নাম পরিবর্তন করে রাখা হয় শ্রেষ্ঠ নারী নেপথ্য কণ্ঠশিল্পী বিভাগে রজত কমল পুরস্কার। এই পুরস্কারের সূচনালগ্ন থেকে ২০১৮ সালের আয়োজন পর্যন্ত একাধিকবার পুরস্কার বিজয়ীসহ ভারত সরকার ২৮ জন ভিন্ন শিল্পীকে এই পুরস্কার প্রদান করেছে। ১৯৭৪ সালে এই বিভাগে পুরস্কার প্রদান করা হয়নি।

## বিজয়ীদের তালিকা

## তথ্যসূত্র

## বহিঃসংযোগ
* ভারতের চলচ্চিত্র উৎসব অধিদপ্তরের দাপ্তরিক ওয়েবসাইট
* জাতীয় চলচ্চিত্র পুরস্কার আর্কাইভ

বিষয়শ্রেণী:জাতীয় চলচ্চিত্র পুরস্কার (ভারত)
বিষয়শ্রেণী:ভারতীয় সঙ্গীত পুরস্কার
বিষয়শ্রেণী:চলচ্চিত্রের সঙ্গীত পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
টাইসন ফিউরি

**টাইসন লুক ফিউরি** (জন্ম: ১২ আগস্ট ১৯৮৮) একজন ব্রিটিশ পেশাদার বক্সার যিনি দুইবারের হেভিওয়েট ওয়ার্ল্ড চ্যাম্পিয়ন। তিনি ২০২০ সালের ফেব্রুয়ারিতে ডোন্টে ওয়াইল্ডারকে পরাজিত করার পর থেকে ডাব্লুবিসি, দ্য রিং ম্যাগাজিন এবং লাইনাল খেতাব অর্জন করেছেন এবং এর আগে তিনি ২০১৫ সালে ওলাডিমির ক্লিটসকোকে পরাজিত করে ইউনিফাইড ডাব্লুবিএ (সুপার), আইবিএফ, ডাব্লুবিও, আইবিও, দ্য রিং ম্যাগাজিন এবং লাইনাল খেতাব অর্জন করেছেন। ওয়াইল্ডারের পরাজয়ের সাথে সাথে মোহাম্মদ আলী এবং ফ্লয়েড প্যাটারসনের পরে ফিউরি তৃতীয় হেভিওয়েট হয়ে ওঠেন, দুবার রিং ম্যাগাজিনের খেতাব অর্জন করেছিলেন।ইতিহাসের প্রথম হেভিওয়েট যিনি ডাব্লুবিএ (সুপার), ডাব্লুবিসি, আইবিএফ, ডাব্লুবিও এবং দ্য রিং ম্যাগাজিনের শিরোনাম অর্জন করেছিলেন। ২০২০ সালের ফেব্রুয়ারি পর্যন্ত, ট্রিউশনাল বক্সিং র‌্যাঙ্কিং বোর্ড অনুযায়ী ফিউরি বিশ্বের দ্বিতীয় সক্রিয় হেভিওয়েট হিসাবে স্থান পেয়েছে। এবং বক্সরেক, এবং তৃতীয় ইএসপিএন অনুযায়ী, পাশাপাশি বক্সেরেক অনুযায়ী বিশ্বের নবম সেরা অ্যাক্টিভ বক্সার।
অপেশাদার হিসাবে তিনি ইংল্যান্ড এবং আয়ারল্যান্ড উভয়ের প্রতিনিধিত্ব করেছিলেন, কারণ তিনি ম্যানচেস্টারে একটি আইরিশ ট্র্যাভেলার পরিবারে জন্মগ্রহণ করেছিলেন এবং বেলফাস্ট এবং গালওয়েতে আত্মীয়স্বজনের কাছে তাঁর পরিবারের বংশের সন্ধান করেছিলেন। তিনি ২০ বছর বয়সে পেশাদার হয়ে ওঠার আগে ২০০৮ সালে তিনি এবিএ সুপার-হেভিওয়েট খেতাব অর্জন করেছিলেন। দুবার ইংলিশ হেভিওয়েট খেতাব অর্জন করার পরে, ২০১১ সালে ডেরেক চিসোড়াকে হারিয়ে তিনি ব্রিটিশ এবং কমনওয়েলথ চ্যাম্পিয়ন হন। এরপরে তিনি ২০১৪ সালের ইউরোপীয় এবং ডাব্লুবিও আন্তর্জাতিক হেভিওয়েট শিরোপার জন্য পুনরায় ম্যাচটিতে চিশোরাকে আবার পরাজিত করার আগে আইরিশ এবং ডাব্লুবিও আন্তঃমহাদেশীয় শিরোপা জিতেছিলেন। এই সাফল্য, তার ২৪-০ রেকর্ড সহ, দীর্ঘকালীন শাসক বিশ্ব চ্যাম্পিয়ন ক্লিটস্কোর সাথে জার্মানি একটি ম্যাচ স্থাপন করেছিল, যা ফিউরি সর্বসম্মত সিদ্ধান্তে জয়ী হয়েছিল।

## জীবনের প্রথমার্ধ
টাইসন লুক ফিউরি ১৯৮৮ সালের ১২ আগস্ট ম্যানচেস্টারের ওয়াইথেনশাউ এলাকায় জন্মগ্রহণ করেছিলেন, যেখানে তিনি তাঁর আইরিশ বাবা-মা জন এবং আম্বার সাথে বেড়ে ওঠেন। তিনি তিন মাস বয়সে জন্মগ্রহণ করেছিলেন এবং অকাল জন্মের জন্য তার ওজন ১ পাউন্ড (৪৫৯ গ্রাম) ছিলো। তার বাবা জন তার নামকরণ করেছিলেন তৎকালীন অপরাজিত অবিসংবাদিত হেভিওয়েট বিশ্ব চ্যাম্পিয়ন মুষ্টিযোদ্ধা মাইক টাইসনের নামানুসারে। জন বলেছিলেন, "ডাক্তাররা আমাকে বলেছিলেন যে ফিউরির বেঁচে থাকার খুব বেশি সম্ভাবনা নেই। অকাল জন্মগ্রহণকারী একইভাবে আমি দুটি কন্যাকে হারিয়েছি।

## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ রোমান ক্যাথলিক
বিষয়শ্রেণী:আইরিশ বংশোদ্ভূত ইংরেজ ব্যক্তি
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
পরবাই মুনিয়াম্মা

**পরাভাই মুনিয়াম্মা** (জন্ম  ১৯৪৪) একজন তামিল লোক গায়ক এবং অভিনেত্রী । অনেক তামিল ফিল্মগুলিতে  তিনি প্লেব্যাকও গেয়েছেন এবং কলাইঙ্গার টিভিতে তার নিজস্ব রান্না অনুষ্ঠান ছিল।  তিনি লোক গানে ২০০০ মঞ্চে অভিনয় করেছেন, যার মধ্যে লন্ডন, সিঙ্গাপুর এবং মালয়েশিয়ার শোও অন্তর্ভুক্ত ।  তিনি ২০১২ সালে, সরকার কর্তৃক কালেমামণি পদক এ ভূষিত হন।তিনি প্রায় ৫০ টিরও বেশি ছবিতে অভিনয় করেছেন সাধারণত দাদির ভূমিকা পালন করেন।

## পেশা
পারভাই ভারপ্রাপ্ত কর্মজীবনের একটি অনুষ্ঠান শুরু করেছিলেন *ধুল* (২০০৩)। তার পর থেকে তিনি প্রায় ৫০ টিরও বেশি ছবিতে  অভিনয় করেছেন সাধারণত দাদির ভূমিকা পালন করেন। 

তিনি লোক গানে ২০০০ মঞ্চে অভিনয় করেছেন, যার মধ্যে লন্ডন, সিঙ্গাপুর এবং মালয়েশিয়ার শোও অন্তর্ভুক্ত । 

তিনি হাসপাতালে ভর্তি হওয়ার পরে তামিল চলচ্চিত্র  তাকে অভিনেত্রী শিবার্থার্থিকায়ন ও বিশাল সহ সহায়তা করেছিল।  তারপরে, মুখ্যমন্ত্রী জয়ললিতা তাঁর নামে এমজিআর কল্যাণ প্রকল্পের আওতায় ফিক্সড ডিপোজিটের ব্যবস্থা করে তাঁকে সহায়তা করেছিলেন এবং অভিনেতা ধনুশও তার চিকিৎসা ব্যয়ের যত্ন নিয়েছিলেন। 

তিনি ২০১২ সালে, সরকার কর্তৃক কালেমামণিকে ভূষিত করা হয়েছে। তামিলনাড়ুর। 

## চলচ্চিত্রের তালিকা

* * [[ধুল]] * (২০০৩)
* * [[কাদাল সাদুগুডু]] * (২০০৩)
* * [[উন্নাই চরনাদাইধেন]] * (২০০৩)
* * [[এআই (ফিল্ম)|এআই]] * (২০০৪)
* * [[জয়সুরিয়া]] * (২০০৪)
* * [[এন পুরুষান ইথির ভেটু পন্নু]] * (২০০৪)
* * [[কোভিল (চলচ্চিত্র)|কোভিল]] * (২০০৪)
* * [[সুপার দা]] * (২০০৪)
* * [[দেবতাইয়াই কান্দেন]] * (২০০৫)
* * [[কান্নাদি পোকাল]] * (২০০৫)
* * [[থকা থিমি থা]] * (২০০৫)
* * [[নেঞ্জিল জিল জিল]] * (২০০৬)
* * নগরীগা কোমালি * (২০০৬)
* * [[কৈবন্ত কালাই]] * (২০০০)
* * [[সুয়েতচাই বিধায়ক]] * (২০০০)
* * [[কীর্তি চক্র (চলচ্চিত্র)|অরণ]] * (২০০০)
* * [[পাসুপতি সি]] * (২০০০)
* * [[সানডাই]] * (২০০৮)
* * [[পু (চলচ্চিত্র)|পু]]* (২০০৮)
* * [[থোরানাই]] * (২০০৯)
* * [[রাজাধি রাজা (২০০৯ চলচ্চিত্র)|রাজাতি রাজা]] * (২০০৯)
* * [[তমিজ পদ্ম]] * (২০১০)
* * [[মাগনে এন মারুমাগান]] * (২০১০)
* * [[বালে পান্ডিয়া (২০১০ চলচ্চিত্র)|বালে পান্ডিয়া]] * (২০১০)
* * [[পোককিরি রাজা (২০১০ ফিল্ম)|পোককিরিজা]] * (২০১০) - মালায়ালাম
* * [[ভবানী আইপিএস]] * (২০১১)
* * [[ভেঙ্গাই]] * (২০১১)
* * ভেলুথু কট্টু *
* * [[কাসেথান কাদভুলদা (২০১১ ফিল্ম)|কাসেথন কাদভুলদা]] * (২০১১)
* * [[বীরম (২০১৪ চলচ্চিত্র)|বীরম]] * (২০১৪)
* * [[মান কারাতে]] * (২০১৪)
* * [[ওরু দ্বিতীয় শ্রেণীর ইয়থ্রা]] * (২০১৫) - মালায়ালাম
* * [[সাওয়াল সমালি]] * (২০১৫)
* * [[সাথুরা আদি ৩৫০০]] * (২০১৭)

## তথ্যসূত্র

## বহিঃসংযোগ

* 

বিষয়শ্রেণী:তামিলনাড়ুর নারী সঙ্গীতজ্ঞ
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:তামিলনাড়ুর সঙ্গীতশিল্পী
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:তামিল ভাষার সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় লোক গায়িকা
বিষয়শ্রেণী:ভারতীয় কৌতুকাভিনেত্রী
বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল কৌতুকাভিনয়শিল্পী
বিষয়শ্রেণী:তামিল অভিনেত্রী
বিষয়শ্রেণী:২০২০-এ মৃত্যু
বিষয়শ্রেণী:ভারতীয় লোক গায়ক
বিষয়শ্রেণী:মাদুরাইয়ের অভিনেত্রী
মাপুতো

**মাপুতো** বা স্থানীয় উচ্চারণে **মাপুতু** পূর্ব আফ্রিকার রাষ্ট্র মোজাম্বিকের রাজধানী ও বৃহত্তম নগরী। ৩৪৭ বর্গকিলোমিটার আয়তনের এই নগরীটিতে প্রায় ১১ লক্ষ অধিবাসীর বাস। এই বন্দর নগরীটি ভারত মহাসাগরের একটি বৃহৎ প্রাকৃতিক উপসাগরের মাথায় অবস্থিত। মাপুতো একটি বহু-সাংস্কৃতিক আন্তর্জাতিক নগরী। এখানে মূলধারার আফ্রিকান বান্টু ও টসোঙ্গা সংস্কৃতির পাশাপাশি ঔপনিবেশিক পর্তুগিজ, এবং কিঞ্চিৎ আরব, ভারতীয় ও চীনা সংস্কৃতির মিশ্রণ ঘটেছে।

## তথ্যসূত্র

## বহি সংযোগ

বিষয়শ্রেণী:আফ্রিকার রাজধানী
বিষয়শ্রেণী:ভারত মহাসাগরের বন্দর শহর ও নগর
বিষয়শ্রেণী:আফ্রিকার বন্দর শহর
নীলাঞ্জনা সরকার

**নীলাঞ্জনা সরকার** বা **নীলাঞ্জনা সব্যসাচী ঠাকুর** নেপথ্য গায়ক যিনি গ্রহণ করেছেন ৫৭-তম জাতীয় চলচ্চিত্র পুরস্কার (২০০৯) বাংলা চলচ্চিত্র তার গানের জন্য রাজসংসার। তিনি বেশ কয়েকটি বিজ্ঞাপনের জিঙ্গেলে কণ্ঠ দিয়েছেন।  *বিশ*, যার জন্য তিনি জাতীয় পুরস্কার জিতেছিলেন, সেটি *কেয়া* ব্যান্ড সুর করেছিলেন।  তিনি ৯২.৭ বিগ এফএম এর আরজে নীল হিসাবে খ্যাতি পেয়েছেন। তার শো রাতের অতিথি এক দশকেরও বেশি সময় ধরে ইথার শাসন করেছিল।

তিনি ২রা ডিসেম্বর, ২০১৮ এ সব্যসাচী চক্রবর্তী ঠাকুরকে বিয়ে করেছেন।

## মন্তব্য

বিষয়শ্রেণী:জীবিত ব্যক্তি
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ভারতীয় নেপথ্য গায়িকা
বিষয়শ্রেণী:পশ্চিমবঙ্গের নারী সঙ্গীতজ্ঞ
মমতা চন্দ্রকর

**মমতা চন্দ্রকার** (জন্ম ৩রা ডিসেম্বর ১৯৫৮) ছত্তিসগড়ের একজন পদ্মশ্রী পুরস্কার বিজয়ী লোকসংগীত শিল্পী। তাকে ছত্তিসগড়ের নাইটএ্যাঙ্গেল বলা হয়ে থাকে। মমতা চন্দ্রকার ইন্দিরা কলা সঙ্গীত বিশ্ববিদ্যালয় থেকে সঙ্গীতে স্নাতকোত্তর ডিগ্রি লাভ করেন। মমতা ১০ বছর বয়স থেকে গান গাওয়া শুরু করেন এবং ১৯৭৭ সালে আকাশবাণী কেন্দ্র রায়পুর থেকে লোকসংগীতকে পেশা হিসেবে শুরু করেন।   ২০১৬ সালে তিনি তার কাজের জন্য পদ্মশ্রী পুরস্কার অর্জন করেন, এছাড়াও তিনি বেশ কয়েকটি রাজ্যভিত্তিক পুরস্কারও লাভ করেছেন। তার স্বামী প্রেম চন্দ্রকার ছলিউডের একজন চলচ্চিত্র প্রযোজক।

## প্রারম্ভিক জীবন
মমতা চন্দ্রকার ১৯৫৮ সালে দাউ মহাসিংয়ের ঘরে জন্মগ্রহণ করেন, যার নিজেরও লোকসঙ্গীত বিষয়ে গভীর জ্ঞান ছিল। সে সময় যখন বলিউড সঙ্গীত স্থানীয় লোকসঙ্গীতকে প্রভাবিত করছিলো, তখন তিনি ১৯৭৪ সালে "সোনহা-বিহান" নামে একটি প্রতিষ্ঠান চালু করেন। সোনহা-বিহানের লক্ষ্য ছিল লোকজনের হৃদয়ে ও মনে লোকসঙ্গীতকে বাচিয়ে রাখা। এই উদ্দ্যেশ্যে সোনহা-বিহান ১৯৭৪ সালের মার্চে প্রায় চল্লিশ থেকে পঞ্চাশ হাজার লোকের সামনে সঙ্গীত পরিবেশনা করে। পরবর্তীতে দাউ মহাসিং লোকসঙ্গীতের প্রচারে তার সারাজীবন উৎসর্গ করে। মমতা চন্দ্রকার সঙ্গীতের প্রাথমিক দীক্ষা তার বাবার কাছ থেকে পান। এরপর তিনি সঙ্গীত নিয়ে আরও পড়াশোনার জন্য ইন্দিরা কলা সঙ্গীত বিশ্ববিদ্যালয়ে ভর্তি হন। ১৯৮৬ সালে তিনি ছালিউডের চলচ্চিত্র প্রযোজক ও পরিচালক প্রেম চন্দ্রকারকে বিয়ে করেন। ১৯৮৮ সালে তাদের এক কন্যা সন্তান জন্ম নেয়।

## পুরস্কার
* ২০১৮ ছত্তিশগড় বিভূতি অলঙ্করণ 
* ২০১৬ পদ্মশ্রী পুরস্কার 
* ২০১৩ ছত্তিশগড় রত্ন  
* ২০১২ দাউ দুলার সিং মান্দ্রজি সম্মাননা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:ভারতীয় লোক গায়িকা
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ছত্তিশগড়ের সঙ্গীতশিল্পী
বিষয়শ্রেণী:ভারতীয় লোক গায়ক
বিষয়শ্রেণী:ছত্তিশগড়ের ব্যক্তি
বিষয়শ্রেণী:ছত্তিশগড় বিধানসভার সদস্য ২০১৮-২০২৩
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:ছত্তিশগড়ের নারী সঙ্গীতজ্ঞ
প্রসূতি

হিন্দু পুরাণ মতে **প্রসূতি** (সংস্কৃত: प्रसूति) হলেন কল্পনৃৃপতি মনু এবং তার পত্নী শতরূপার কনিষ্ঠা কন্যা৷ একাধারে তিনি প্রজাপতি দক্ষর পত্নী এবং সতীদেবী সহ একাধিক কন্যাসন্তানের মাতা৷

## বিবাহ ও সন্তান
দক্ষের সাথে প্রসূতির বিবাহ হলো হিন্দুধর্মের বিভিন্ন গ্রন্থাদিতে উল্লিখিত প্রথম বিবাহের উল্লেখ৷ তারা একাধিক কন্যাসন্তানের পিতা-মাতা হন৷ কন্যাগণের মধ্যে স্বাহা বিবাহ করেন অগ্নিদেবকে, স্বধা বিবাহ করেন পিত্রদেবকে আর সতী (দেবী) ছিলেন শিবের প্রথম পত্নী৷ অন্যান্য কন্যাদের মধ্যে খ্যাতি বিবাহ করেন মহর্ষি ভৃগুকে৷ ধনৈশ্বর্য ও সম্পদের দেবী লক্ষ্মী হলে মহর্ষি ভৃগু ও খ্যাতি দেবীর কন্যা৷

## তথ্যসূত্র

বিষয়শ্রেণী:হিন্দু দেবী
বিষয়শ্রেণী:ভারতীয় রানী সহধর্মিণী
আলী আজম (রাজনীতিবিদ)

**আলী আজম** (১৯৫৯ - ২৪ নভেম্বর ২০০১) ছিলেন বাংলাদেশের একজন আইনজীবী ও রাজনীতিবিদ। তিনি তৎকালীন কুমিল্লা-৩ আসনের সংসদ সদস্য ছিলেন।

## প্রাথমিক জীবন
আলী আজম ভূইয়া ১৯৫৯ সালে ব্রাহ্মণবাড়িয়ার রামরাইলের বিজেশ্বরে জন্মগ্রহণ করেন।

## কর্মজীবন
আলী আজম আইনজীবী ছিলেন।

## রাজনৈতিক জীবন
আলী আজম ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

মুক্তিযুদ্ধে তিনি ব্রাহ্মণবাড়িয়ার সংগঠক ছিলেন। তিনি ব্রাহ্মণবাড়িয়া জেলা আওয়ামী লীগের দীর্ঘদিনের সভাপতি ছিলেন।

বাংলাদেশ আওয়ামী লীগের মনোনয়নে তিনি ১৯৭৩ সালের প্রথম জাতীয় সংসদ তিনি নির্বাচনে তৎকালীন কুমিল্লা-৩ আসন থেকে সংসদ সদস্য নির্বাচিত হয়ে ছিলেন।

## মৃত্যু
আলী আজম ২৪ নভেম্বর ২০০১ সালে মৃত্যুবরণ করেন।

## তথ্যসূত্র

বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৫৯-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:ব্রাহ্মণবাড়িয়া জেলার আইনজীবী
বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:কুমিল্লার ব্যক্তি
হারুন-অর-রশিদ

**হারুন-অর-রশিদ** ছিলেন বাংলাদেশ জাতীয়তাবাদী দলের রাজনীতিবিদ ও কুমিল্লা-৩ আসনের সংসদ সদস্য।

## জীবনী
হারুন কুমিল্লা জেলার মুরাদনগর উপজেলায় জন্মগ্রহণ করেন। তার ছেলে ইউসুফ আবদুল্লাহ হারুন কুমিল্লা-৩ আসনের সাংসদ। তিনি বাংলাদেশ জাতীয়তাবাদী দলের মনোনয়নে ১৯৭৯ সালের দ্বিতীয় জাতীয় সংসদ নির্বাচনে কুমিল্লা-৩ আসন থেকে সংসদ সদস্য নির্বাচিত হয়ে ছিলেন।

## আরও দেখুন

* দ্বিতীয় জাতীয় সংসদ সদস্যদের তালিকা (১৯৭৯)

## তথ্যসূত্র

বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাঙালি
আলী আজম

**আলী আজম** নামটি দিয়ে বোঝানো হতে পারে-

* আলী আজম (রাজনীতিবিদ) -বাংলাদেশী রাজনীতিবিদ ও কুমিল্লা-৩ আসনের সাবেক সংসদ সদস্য।
* আলী আজম (ভোলার রাজনীতিবিদ) - বাংলাদেশী রাজনীতিবিদ ও ভোলা-২ আসনের সাবেক সংসদ সদস্য।
ওড়িশা রাজ্য চলচ্চিত্র পুরস্কার

**ওড়িশা রাজ্য চলচ্চিত্র পুরস্কার** হল ভারতের ওড়িশা রাজ্যের চলচ্চিত্রের জন্য প্রদত্ত পুরস্কার। ওড়িশা সরকারের সংস্কৃতি বিভাগ এই পুরস্কার প্রদান করে থাকে। এই পুরস্কারের উদ্দেশ্য হল নান্দনিক মূল, উচ্চ মানসম্পন্ন ও সমজের সাথে প্রাসঙ্গিক ওড়িশা ভাষায় নির্মিত চলচ্চিত্রকে উৎসাহিত করা। ১৯৬৮ সাল থেকে এই পুরস্কার প্রবর্তিত হয় এবং ১৯৭৩ সাল থেকে পুরস্কার প্রদান শুরু হয়। সংস্কৃতি বিভাগের স্বাধীন জুরি এই পুরস্কার গ্রহীতাদের নির্বাচন করে। জুরি বোর্ডে চলচ্চিত্র ব্যক্তিত্ব, শিক্ষায়তনিক ব্যক্তিবর্গ, সাংবাদিক ও সরকারি কর্মকর্তাগণ জড়িত থাকেন।

## পুরস্কারসমূহ
এই পুরস্কারের বিভিন্ন বিভাগসমূহ হল
### চলচ্চিত্র
* শ্রেষ্ঠ চলচ্চিত্র: প্রযোজককে নগদ ১৫,০০০ রুপী ও একটি সনদ
* শ্রেষ্ঠ শিক্ষামূলক/শিশুতোষ চলচ্চিত্র: প্রযোজককে নগদ ৭,৫০০ রুপী ও একটি সনদ
* শ্রেষ্ঠ প্রামাণ্যচিত্র: প্রযোজককে নগদ ৫,০০০ রুপী ও একটি সনদ এবং পরিচালককে নগদ ২,৫০০ রুপী ও একটি সনদ

### অভিনয়ের পুরস্কার
* অভিনেতা: নগদ ৫,০০০ রুপী ও একটি সনদ
* অভিনেত্রী: নগদ ৫,০০০ রুপী ও একটি সনদ
* পার্শ্ব অভিনেতা: নগদ ৩,০০০ রুপী ও একটি সনদ
* পার্শ্ব অভিনেত্রী: নগদ ৩,০০০ রুপী ও একটি সনদ
* শ্রেষ্ঠ কৌতুকাভিনয়শিল্পী: নগদ ৩,০০০ রুপী ও একটি সনদ
* শ্রেষ্ঠ শিশু শিল্পী: নগদ ২,০০০ রুপী ও একটি সনদ

### পরিচালনা ও লেখনী
* শ্রেষ্ঠ পরিচালক: নগদ ৭,৫০০ রুপী ও একটি সনদ
* শ্রেষ্ঠ কাহিনিকার: নগদ ৫,০০০ রুপী ও একটি সনদ
* শ্রেষ্ঠ চিত্রনাট্য: নগদ ৩,০০০ রুপী ও একটি সনদ

### সঙ্গীতের পুরস্কার
* শ্রেষ্ঠ গীতিকার: নগদ ৩,০০০ রুপী ও একটি সনদ
* শ্রেষ্ঠ সঙ্গীত পরিচালক: নগদ ৫,০০০ রুপী ও একটি সনদ
* শ্রেষ্ঠ পুরুষ নেপথ্য কণ্ঠশিল্পী: নগদ ৫,০০০ রুপী ও একটি সনদ
* শ্রেষ্ঠ নারী নেপথ্য কণ্ঠশিল্পী: নগদ ৫,০০০ রুপী ও একটি সনদ

### কারিগরী পুরস্কার
* শ্রেষ্ঠ চিত্রগ্রাহক: নগদ ৫,০০০ রুপী ও একটি সনদ
* শ্রেষ্ঠ চলচ্চিত্র সম্পাদক: নগদ ৩,০০০ রুপী ও একটি সনদ
* শ্রেষ্ঠ শিল্প নির্দেশক: নগদ ৩,০০০ রুপী ও একটি সনদ
* শ্রেষ্ঠ শব্দগ্রাহক: নগদ ৩,০০০ রুপী ও একটি সনদ

### বিশেষ পুরস্কার
* বিশেষ জুরি পুরস্কার: নগদ ৪,০০০ রুপী ও একটি সনদ
* জয়দেব পুরস্কার (আজীবন সম্মননা): নগদ ২৫,০০০ রুপী ও একটি সনদ

## তথ্যসূত্র

## বহিঃসংযোগ


বিষয়শ্রেণী:ওড়িশার চলচ্চিত্র
বিষয়শ্রেণী:ভারতীয় চলচ্চিত্র পুরস্কার
বিষয়শ্রেণী:১৯৭৩-এ প্রবর্তিত পুরস্কার
বিষয়শ্রেণী:১৯৭৩-এ ওড়িশায় প্রতিষ্ঠিত
আমার অসম

***আমার অসম*** ( অসমীয়া: আমাৰ অসম) হ'ল জিএল পাবলিকেশনস লিমিটেড কর্তৃক প্রকাশিত একটি অসমীয়া দৈনিক পত্রিকা 

## আরো দেখুন
* অসমীয়া সাময়িকীসমূহের তালিকা

## তথ্যসূত্র

## বহিঃসংযোগ
* 

বিষয়শ্রেণী:অসমীয়া ভাষার সংবাদপত্র
বিষয়শ্রেণী:১৯৯৫-এ আসামে প্রতিষ্ঠিত
মর্তুজা হোসেন মোল্লা

**মর্তুজা হোসেন মোল্লা** (১৯৩৯-২০১৭) বাংলাদেশ আওয়ামী লীগের রাজনীতিবিদ ও তৎকালীন কুমিল্লা-৭ আসনের সাবেক সংসদ সদস্য।

## জন্ম ও প্রাথমিক জীবন
মর্তুজা হোসেন মোল্লা ১৯৩৯ সালে কুমিল্লা জেলার হোমনা উপজেলার ঘনিয়ারচর গ্রামে জন্মগ্রহণ করেন। তার পিতার নাম বজলুল হুদা। ১৯৫৫ সালে হোমনা উপজেলার দুলালপুর চন্দ্রমনি উচ্চ বিদ্যালয় থেকে এসএসসি পাশ করে নটরডেম কলেজ থেকে এইচএসচি ও ঢাকা কলেজ থেকে বিএ পাশ করেন। পরবর্তীতে বিএড ডিগ্রি অর্জন করেন।

## রাজনৈতিক ও কর্মজীবন
মর্তুজা হোসেন মোল্লা ১৯৬৩ সালে দুলালপুর চন্দ্রমনি উচ্চ বিদ্যালয়ে প্রধান শিক্ষক হিসেবে যোগদান করে ১৯৭৯ সাল পর্যন্ত কর্মরত ছিলেন। রাজনৈতিক জীবনে তিনি ১৯৭৩ সালের প্রথম জাতীয় সংসদ নির্বাচনে স্বতন্ত্র প্রার্থী হিসেবে অংশগ্রহণ করেন পরাজিত হন। ১৯৭৮ সালে জাগদলের রাজনীতিতে যোগ দিয়ে তিনি হোমনা উপজেলা জাগদলের যুগ্মআহ্বায়ক ছিলেন।

বাংলাদেশ জাতীয়তাবাদী দলের মনোনয়নে ১৯৭৯ সালের দ্বিতীয় জাতীয় সংসদ নির্বাচনে কুমিল্লা-৭ আসন থেকে সংসদ সদস্য নির্বাচিত হয়ে ছিলেন। ১৯৯১ সালে বাংলাদেশ আওয়ামীলীগে যোগদিয়ে তিনি কুমিল্লা-১ আসন থেকে পঞ্চম জাতীয় সংসদ নির্বাচনে অংশগ্রহণ করেন পরাজিত হন।

## পারিবারিক জীবন
মর্তুজা হোসেন মোল্লার বড় মেয়ে ফাতেহা নূর বিসিআইসি কলেজের শিক্ষক, মেজো মেয়ে ফাতেমা নূর ঢাকা রেসিডেন্সিয়াল মডেল কলেজের ইংরেজি বিভাগের শিক্ষক এবং ছোট মেয়ে আসমা নূর ইউসিবিএল ব্যংকের সিনিয়র এক্সিকিউটিভ।

## মৃত্যু
মর্তুজা হোসেন মোল্লা ১৬ সেপ্টেম্বর ২০১৭ সালে ঢাকার একটি হাসপাতালে চিকিৎসাধীন অবস্থায় মৃত্যুবরণ করেন।

## আরও দেখুন

* দ্বিতীয় জাতীয় সংসদ সদস্যদের তালিকা (১৯৭৯)

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
ইন্টারস্টেট ৯০

**ইন্টারস্টেট ৯০** (**আই-৯০**) একটি পূর্ব-পশ্চিম আন্তর্মহাদেশীয় ফ্রিওয়ে এবং ৩,০২০.৫৪ মাইল (৪,৮৬১.০৯ কিলোমিটার) দৈর্ঘ্যের সাথে এটি যুক্তরাষ্ট্রের দীর্ঘতম আন্তঃরাজ্য মহাসড়ক। এর পশ্চিমা প্রান্তিকটি সিয়াটলের টি-মোবাইল পার্কএবং সেঞ্চুরিলিঙ্ক ফিল্ডের নিকটবর্তী সিয়াটল স্টেট রুট ৫১৯তে এবং এর পূর্ব প্রান্তিকটি বোস্টনে, লোগান আন্তর্জাতিক বিমানবন্দরের কাছে রুট ১এ-তে রয়েছে।

আই-৯০ এর পশ্চিম অংশটি মন্টানার বুট্টের ঠিক পূর্ব দিকে হোমস্টেক গিরিপথ দিয়ে মহাদেশীয় বিভাজন অতিক্রম করে, স্পোকেন, বিলিংস, সিউক্স ফলস এবং ম্যাডিসন  মতো বড় শহরগুলিকে সংযুক্ত করে।

সিয়াটেল এবং উইসকনসিন-ইলিনয় স্টেট লাইনের মধ্যে, আই-৯০ একটি টোল মুক্ত একটি আন্তঃরাজ্য মহাসড়ক। এই সীমান্তের পূর্বদিকে, আই-৯০ এর বেশিরভাগ অংশ বিভিন্ন টোল সড়ককে অনুসরণ করে, যার মধ্যে অনেকগুলি আন্তঃরাজ্য মহাসড়ক ব্যবস্থা। এর মধ্যে জেন অ্যাডামস মেমোরিয়াল টোলওয়ে, শিকাগো স্কাইওয়ে, ইন্ডিয়ানা টোল রোড, ওহাইও টার্নপাইক, নিউ ইয়র্ক স্টেট থ্রুওয়ে এবং ম্যাসাচুসেটস টার্নপাইক অন্তর্ভুক্ত রয়েছে। আন্তঃরাজ্য সড়কটির শিকাগোর শহরের কেন্দ্রস্থলের কিছু অংশে; গ্রেটার ক্লেভল্যান্ড এবং উত্তর-পূর্ব ওহাইওর বাকী অংশ; এরি এবং উত্তর-পশ্চিম পেনসিলভেনিয়া বাকী অংশ; এবং বাফেলো এবং আলবানির নিকটবর্তী সংক্ষিপ্ত বিভাগ  টোল মুক্ত।
## সড়কের বিবরণ
### ওয়াশিংটন

## ইতিহাস
আই-৯০ তৈরি বিদ্যমান সড়কের অধিক ব্যবহারে। ম্যাসাচুসেটস টার্নপাইক, নিউ ইয়র্ক স্টেট থ্রুওয়ে, ওহাইও টার্নপাইক, ইন্ডিয়ানা টোল রোড, শিকাগো স্কাইওয়ে এবং জেন অ্যাডামস মেমোরিয়াল টোলওয়ে সবই আই-৯০ এর প্রাক্কলন করে এবং মহাসড়কের অংশগুলির জন্য ব্যবহৃত হয়। এর অর্থ হ'ল রুটের উল্লেখযোগ্য অংশ আন্তঃরাজ্য মহাসড়ক মানের সাথে যথাযথ নয়, তবে তারা সাধারণত কাছাকাছি থাকে।

আই-৯০-এর শেষ বিভাগটি সিয়াটেল এবং ওয়াশিংটনের বেলভিউের মধ্যে রয়েছে, যা ১৯৮৯ সাল এবং ১৯৯৩ সালের মধ্যে পর্যায়ক্রমে খোলা হয়।

আন্তঃরাজ্য মহাসড়ক ব্যবস্থার মধ্যে আই -৯০ একমাত্র সড়ক হিসাবে স্নোকলমি গিরিপথে কয়েকটি স্নো শেড রয়েছে। স্নোশেডটি পশ্চিমদিকগামী লেনগুলি আচ্ছাদিত করে ছিল তুষারপাতের ঘটনা থেকে সড়কটিকে রক্ষা করতে এবং ২০১৪ সালে এপ্রিল মাসের শেষে স্নোশেডটি সরানো হয়। ওয়াশিংটন স্টেট ট্রান্সপোর্টেশন স্নোকলমি  গিরিপথের পূর্ব প্রান্তে আই-৯০ প্রশস্ত করার জন্য $৫৫১ মিলিয়ন ডলার মূল্যের পরিকল্পনার অংশ হিসাবে হিমস্রোত সেতুর সাথে স্নোশেড প্রতিস্থাপনের পরিকল্পনা করে।

## তথ্যসূত্র

## বহিঃসংযোগ

* 
* ইলিনয় হাইওয়ে শেষ হয়: আই-৯০
* ইন্ডিয়ানা হাইওয়ে শেষ হয়: আই-৯০
* আই-৯০ (গ্রেটার নিউ ইয়র্ক রোডস))

বিষয়শ্রেণী:আন্তঃরাজ্য মহাসড়ক ব্যবস্থা
ইন্দিরা কাদম্বী

**ইন্দিরা কাদম্বী** (৩০ সেপ্টেম্বর ১৯৬৯ কুন্ডাপুর, কর্ণাটক ) একজন প্রবীণ ভারতীয় অভিনয়শিল্পী এবং ভারতনাট্যম নৃত্যের শিক্ষক।
থাম্ব|ইন্দিরা কাদম্বি মারাত্মক ভঙ্গিতে

## বংশ
ইন্দিরা একজন ভরতনাট্যম ঘোষক, এবং শ্রীমতীর শিষ্য। তিনি শ্রীলঙ্কার কল্যাণিকুট্টিয়াম্মা এবং কর্ণাটিক ভোকাল সংগীতের অধীনে কেরালার মোহিনীত্তমে প্রশিক্ষণ গ্রহণ করেছিলেন

## প্রদর্শিত সৌলন্যাদি
শিল্প ক্ষেত্রে তাঁর অবদানের জন্য, ইন্দিরা আর্যভট্ট সাংস্কৃতিক সমিতি থেকে নাট্য শান্তলা পুরস্কার এবং চেন্নাইয়ের নারদা গণসভা থেকে আউটস্ট্যান্ডিং সিনিয়র ডান্সার অ্যাওয়ার্ডে ভূষিত হয়েছেন। তিনি ভারত সরকার সাংস্কৃতিক সম্পর্ক কাউন্সিল (আইসিসিআর) এর একজন কর্মী শিল্পী।

তিনি ভারতে এবং যুক্তরাজ্য, মার্কিন যুক্তরাষ্ট্র, অনেক ইউরোপীয় দেশ এবং মালয়েশিয়ায় ব্যাপক ভ্রমণ করেছেন। কাগজগুলিতে পর্যালোচনা, বিভিন্ন রেডিও, টেলিভিশন নেটওয়ার্ক এবং সংবাদমাধ্যমের সাক্ষাত্কারগুলি তার শিল্পকে আরও স্বীকৃতি এনেছে।

## প্রতিষ্ঠান
প্রশিক্ষণ সেশনের জন্য ভারত এবং বিদেশের বেশ কয়েকজন উৎসর্গীকৃত শিক্ষার্থী এবং শিক্ষক প্রতিবছর ইন্দিরা যান। তিনি অভিনয়ন, এবং নট্টুভঙ্গম শেখাতে বিশেষ পারদর্শী। তিনি একজন সুপরিচিত অভিনন্য শিক্ষক।

২০১১ সালে, ইমামালাম, তাঁর এবং তার স্বামী টি.ভি রামপ্রসাদ দ্বারা ১৯৮৯ সালে শুরু করা একটি সংস্থা, বিশ্বের প্রথম অনলাইন কলেজ চালু করে। ই-আমালাম, ২০১১ সালের ডিসেম্বরে চেন্নাইয়ের প্রথম বহিরঙ্গন উৎসব " সমাগমমা "ও চালু করেছিল। ২০১৪ সালে, তারা লাইফ আর্ট এডুকেশন চালু করেছে, যে বিদ্যালয়গুলিতে যোগ, সংগীত, নৃত্য এবং ব্যক্তিত্বের বিকাশ স্কুল পাঠ্যক্রমের অংশ ।

## ব্যালেটনাচের পরিকল্পনা

* পুরুষা পরিনাম &nbsp; - এমন একটি উৎপাদন যা সময়ের সাথে সাথে মানুষের ধারণাটি আবিষ্কার করে &nbsp; - অতীত, বর্তমান এবং ভবিষ্যত
* সদাশিব দরিসনাম &nbsp; - শিবের একটি বৈশিষ্ট্য
* অষ্টা নায়াকিয়রিন ইশতা মুরুগান &nbsp; - লর্ড মুরুগায় একটি প্রযোজনা
* বামশি-শ্বরিক বাঁশি &nbsp; - ভারতনাট্যম এবং ইংরেজি কবিতা পাঠের সংমিশ্রণ
*
* &nbsp; - ১৮৯২ সালে কবি সুন্দররাম পিল্লাই রচিত একটি তামিল মহাকাব্য। এই কাজটি দ্য আর্টহান লিখিত কিংবদন্তি-দ্য সিক্রেট ওয়ে-এর উপর ভিত্তি করে তৈরি হয়েছে । লর্ড লিটন
* &nbsp;মহিনিয়াতম শিল্পী স্মিতা রাজনের সাথে
* &nbsp; - একটি নৃত্য-থিয়েটারের প্রযোজনায় খুব কমই দেখানো দিকটি চিত্রিত করা হয়েছে &nbsp; - মেজাজ
* কাব্য-চিত্রা-গীতা-নৃত্য ' &nbsp; - সংস্কৃত শ্লোকে স্বতঃস্ফূর্ত সৃষ্টির একটি অনুষ্ঠান, চিত্রাঙ্কন, সংগীত এবং নৃত্যের সাথে শতবধানী আর গণেশ এবং বিকেএস বর্মা

## তথ্যসূত্র

* http://www.narthaki.com/info/reviews/review59.html
* https://www.bbc.com/news/business-22516037
* http://www.thehindujobs.com/thehindu/mp/2003/05/06/stories/2003050600010100.htm

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভরতনাট্যম নৃত্যশিল্পী
বিষয়শ্রেণী:কর্ণাটকের নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:উড়ুপি জেলার ব্যক্তি
বিষয়শ্রেণী:কর্ণাটকের নারী শিল্পী
বিষয়শ্রেণী:২০শ শতাব্দীর ভারতীয় নারী শিল্পী
আজি (সংবাদপত্র)

***আজি*** বা ***আজি অসমীয়া দৈনিক*** ( অসমীয়া: আজি) ভারতের আসামের গুয়াহাটিতে প্রকাশিত একটি অসমীয়া ভাষার সংবাদপত্র। (*আজি* = আজ)

২৪ শে মার্চ ২০০৯ এ পত্রিকার নির্বাহী সম্পাদক অনিল মজুমদার গুলিবিদ্ধ ও নিহত হন। সাম্প্রতিক বছরগুলিতে মজুমদার পেপারটিকে পুনরায় জাগিয়ে তোলার ক্ষেত্রে সহায়ক ভূমিকা পালন করেছিলেন।

সম্ভবত তাকে টার্গেট করা হয়েছিল কারণ তিনি " উলফা এবং সরকারের মধ্যে আলোচনার পক্ষে ছিলেন"। 

## তথ্যসূত্র

বিষয়শ্রেণী:অসমীয়া ভাষার সংবাদপত্র
বিষয়শ্রেণী:২০০০-এ আসামে প্রতিষ্ঠিত
বিষয়শ্রেণী:২০০০-এ প্রতিষ্ঠিত সংবাদপত্র
আব্দুল হাকিম (রাজনীতিবিদ)

**আবদুল হাকিম মিয়া** (১৯২৯-২০১৪) বাংলাদেশ আওয়ামী লীগের রাজনীতিবিদ, শিল্পপতি ও কুমিল্লা-৭ (বরুড়া) আসনের সাবেক সংসদ সদস্য।

## জন্ম ও পারিবারিক জীবন
আব্দুল হাকিম ১৯২৯ কুমিল্লা জেলায় বরুড়া উপজেলার বাগমারা গ্রামে জন্মগ্রহণ করেন। তার পিতা সৈয়দ আলী বেপারী। তার ৩ ছেলে ও ৩ মেয়ে।

## রাজনৈতিক ও কর্মজীবন
আব্দুল হাকিম ছাত্রজীবন থেকে তিনি আওয়ামীলীগের রাজনীতিতে জড়িয়ে পড়েন। মৃত্যুর আগ পর্যন্ত তিনি বরুড়া উপজেলা আওয়ামীলীগের সভাপতি পদে দায়িত্ব পালন করেন। ১৯৭০ সালে তিনি প্রাদেশিক পরিষদের সরকারের সদস্য নির্বাচিত হয়েছিলেন। ১৯৭১ সালে তিনি মহান স্বাধীনতাযুদ্ধে অংশ নেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-১৩ আসন থেকে সংসদ সদস্য নির্বাচিত হন। সর্বশেষ জুন ১৯৯৬ সালের সপ্তম জাতীয় নির্বাচনে তিনি আওয়ামীলীগের মনোনয়ন নিয়ে কুমিল্লা-৭ (বরুড়া) আসন থেকে সংসদ সদস্য নির্বাচিত হন।

১৯৯১ ও ২০০১ সালের জাতীয় নির্বাচনে তিনি পরাজিত হন।

## মৃত্যু
আব্দুল হাকিম ২৩ মার্চ ২০১৪ ঢাকার একটি হাসপাতালে মৃত্যুবরণ করেছেন।

## তথ্যসূত্র

বিষয়শ্রেণী:১৯২৯-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
পাঞ্চজনী

হিন্দু পুরাণ মতে, **পাঞ্চজনী** হলেন একজন হিন্দু দেবী এবং একাধিক দেব-দেবীর মাতা৷ তিনি রাজাধিরাজ প্রজাপতির দক্ষের দ্বিতীয়া স্ত্রী, অপরজন হলেন প্রসূতি৷ মৎস্যপুরাণ অনুসারে পাঞ্চজনী ও দক্ষরাজা সহস্র পুত্রসন্তানের মাতা ও পিতা হন৷

## নামকরণ
পাঞ্চজনী শব্দের আক্ষরিক অর্থ পাঁচটি মূল উপাদান বা জনের দ্বারা সৃষ্ট অর্থাৎ পঞ্চভূতে নির্মিত৷

## কিংবদন্তি
মৎস্যপুরাণ মতে, ব্রহ্মাপুত্র প্রজাপতি দক্ষ পাঞ্চজনীকে বিবাহ করেন৷ তাদের দিব্যমিলনের ফলে সঠিক সময়ে একাধিক কন্যাসন্তান জন্মলাভ করে৷ প্রাচীন গ্রন্থগুলিতে উভয়ের একাধিক পুত্রসন্তান লাভের উল্লেখও আছে৷. দক্ষ তার পুত্রদের অন্যান্য অনেক জীবজন্তু সৃষ্টি করার নির্দেশ দেন৷

একাধিক গ্রন্থে উল্লেখপ্রাপ্ত পাঞ্চজনীর কন্যারা হলেন, সমস্ত দেবগণের মাতা অদিতি, সমস্ত অসুরগণের মাতা দিতি, নক্ষত্রগণের অন্যতমা কৃত্তিকা এবং চন্দ্রদেবের অন্যতমা প্রিয়া পত্নী রোহিণী৷.

## তথ্যসূত্র

বিষয়শ্রেণী:হিন্দু দেবী
এ টি এম আলমগীর

**এটিএম আলমগীর** (১৯৫০–৩ আগস্ট ২০২০) বাংলাদেশের কুমিল্লা জেলার রাজনীতিবিদ, মুক্তিযুদ্ধা, আইনজীবী ও কুমিল্লা-১০ আসনের সাবেক সংসদ সদস্য।

## জন্ম ও প্রাথমিক জীবন
এটিএম আলমগীর ১৯৫০ সালে কুমিল্লা জেলার মনোহরগঞ্জের ঝলম গ্রামে জন্মগ্রহণ করেন। তিনি লাকসাম সরকারি পাইলট উচ্চ বিদ্যালয় হতে ১৯৬৬ সালে মেট্রিক পাশ করে কুমিল্লা ভিক্টোরিয়া সরকারি কলেজ হতে ১৯৬৮ সালে অর্থনীতিতে অনার্স এবং পরে ঢাকা বিশ্ববিদ্যালয় হতে অর্থনীতিতে মাস্টার্স ও এলএলবি পাশ করেন। এর পর নেদারল্যান্ড হতে পিজিডি পোষ্ট গ্রেজুয়েশন লাভ করেন।

## রাজনৈতিক জীবন
এটিএম আলমগীর বাংলাদেশ ১৯৬৬-১৯৬৮ সালে কুমিল্লা ভিক্টোরিয়া সরকারি কলেজ শাখা ছাত্রলীগের সহসভাপতি ছিলেন। পরে ঢাকা বিশ্ববিদ্যালয় এসএম হল শাখা ছাত্রলীগের আহ্বায়ক হন তিনি। ১৯৯৬ সালে সুপ্রিম কোর্টে আইন পেশায় প্রবেশ করেন। বাংলাদেশ শিল্প ব্যাংক ও বাংলাদেশ কমার্স ব্যাংকের তিনি সাবেক চেয়ারম্যান। তিনি ১৯৭১ সালে মুক্তিযুদ্ধে বিএলএফ ডিপুটি কমান্ডার হিসেবে দায়িত্ব পালন করেন। পঞ্চম ও ষষ্ঠ (১৯৯১ ও ১৯৯৬) জাতীয় সংসদ নির্বাচনে বিএনপি দলীয় এমপি ছিলেন তিনি। ২৩ এপ্রিল ২০১৮ সালে জাতীয় পার্টিতে যোগদান করে জাতীয় পাটির কেন্দ্রীয় নির্বাহী কমিটির সদস্য নিযুক্ত হয়েছেন। তিনি সপ্তম, অষ্টম ও একাদশ (জুন ১৯৯৬, ২০০১ ও ২০১৮) জাতীয় সংসদ নির্বাচনে অংশ নিয়ে পরাজিত হন।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী আইনজীবী
বিষয়শ্রেণী:কুমিল্লা জেলার মুক্তিযোদ্ধা
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
অসমীয়া খবর

***অসমীয়া খবর*** (অসমীয়া: অসমীয়া খবৰ) গুয়াহাটি ও জোড়হাট থেকে একযোগে প্রকাশিত অসমীয়া দৈনিক পত্রিকা।  *দেওবোরিয়া খবর* নামে একটি সাপ্তাহিক পরিপূরক এর প্রতি রবিবার প্রকাশিত হয়।

## আরো দেখুন

* অসমীয়া সাময়িকীসমূহের তালিকা

## তথ্যসূত্র

## বহিঃসংযোগ

*  

বিষয়শ্রেণী:অসমীয়া ভাষার সংবাদপত্র
বিষয়শ্রেণী:২০০১-এ আসামে প্রতিষ্ঠিত
দৈনিক অগ্রদূত

***দৈনিক অগ্রদূত*** ( অসমীয়া: দৈনিক অগ্ৰদূত) হ'ল অগ্রদূত পাবলিশার্স প্রাইভেট লিমিটেডের মালিকানাধীন অসমীয়া দৈনিক পত্রিকা।  এটি গুয়াহাটি, জোড়াহাট এবং তেজপুর থেকে একযোগে প্রকাশিত হয়েছিল।

*দৈনিক অগ্রদূতের*  সদর দপ্তর দিসপুর, গুয়াহাটি ।

## তথ্যসূত্র

## বহিঃসংযোগ
*  
* দৈনিক অগ্রদূত বিজ্ঞাপন বুকিং

অগ
গণ অধিকার

***দৈনিক গণ অধিকার*** ( অসমীয়া: গণ অধিকাৰ) একটি অসমীয়া আঞ্চলিক দৈনিক পত্রিকা যা উত্তর-পূর্ব ভারতের আসাম রাজ্যে বিলি হয়।  এটি গুয়াহাটি থেকে প্রকাশিত হয়। গণ অধিকার ইউনিটি মিডিয়া এবং ইনফ্রাস্ট্রাকচার লিমিটেডের মালিকানাধীন। পত্রিকাটি ১৯৯৪ সালে পাক্ষিক হিসাবে যাত্রা শুরু করেছিল।

গণ অধিকারের মূল লক্ষ্য হ'ল সাধারণ মানুষের অধিকার ও ন্যায়বিচারের লড়াইয়ের মুখপত্র হওয়া।  গুয়াহাটি এবং পশ্চিম আসামের কিছু অংশে এর শক্তিশালী পাঠকের সংখ্যা রয়েছে তবে আস্তে আস্তে উচ্চ আসামের কিছু অংশে এটি আকর্ষণীয় হয়ে উঠছে। 

পত্রিকার প্রধান সম্পাদক হলেন ডঃ জাকির হুসেন।

সংবাদপত্রটি ২০১১ সালের এপ্রিলে এটির অনলাইন সংস্করণ শুরু করে।

## তথ্যসূত্র

## বহিঃসংযোগ
* অনলাইন সংস্করণ 
* ''গণ অধিকার'' অসমীয়া পত্রিকা

বিষয়শ্রেণী:অসমীয়া ভাষার সংবাদপত্র
বিষয়শ্রেণী:১৯৯৪-এ আসামে প্রতিষ্ঠিত
জনসাধারণ (সংবাদপত্র)

***জনসাধারণ*** ( ) একটি ভারতীয় অসমীয়া ভাষার দৈনিক পত্রিকা। এটি ২০০৩ সালে প্রকাশ শুরু হয়েছিল।   এই দৈনিকের প্রধান সম্পাদক ছিলেন ডাঃ শিবনাথ বর্মন, একজন অবসরপ্রাপ্ত পদার্থবিজ্ঞানের অধ্যাপক এবং অসমীয়া পণ্ডিত।  পত্রিকাটির সদর দফতর আসামের গুয়াহাটিতে।  এটি গুয়াহাটি এবং ডিব্রুগড় থেকে একযোগে প্রকাশিত হয়।

## আরো দেখুন
* *[[দৈনিক জনমভূমি]]* 
* *[[নিয়মীয়া বার্তা]]*

## তথ্যসূত্র

## বহিঃসংযোগ
* 

বিষয়শ্রেণী:অসমীয়া ভাষার সংবাদপত্র
বিষয়শ্রেণী:২০০৩-এ আসামে প্রতিষ্ঠিত
একদিন (পত্রিকা)

***দৈনিক একদিন*** পশ্চিমবঙ্গ থেকে বাংলা ভাষায় প্রকাশিত একটি ভারতীয় দৈনিক পত্রিকা। এটি ভারতে বাংলা ভাষায় বহুল প্রচারিত দৈনিক সংবাদপত্রগুলোর একটি। কলকাতার নরসিংহ ব্রডকাস্টিং প্রাইভেট লিমিটেড এর প্রকাশক৷ এটি কলকাতা, দুর্গাপুর এবং শিলিগুড়ি থেকে নিয়মিত প্রকাশিত হয়৷

## ইতিহাস
*একদিন* ২০০৬ সালে প্রথম প্রকাশিত হয়৷

## পত্রিকার বিবরণ
*একদিন* ব্রডশিট আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়।

## সম্পাদকের তালিকা
সন্তোষ কুমার সিং পত্রিকাটির সম্পাদক হিসেবে দায়িত্ব পালন করছেন৷

## তথ্যসূত্র

বিষয়শ্রেণী:কলকাতার সংবাদপত্র
বিষয়শ্রেণী:বাংলা ভাষার সংবাদপত্র
বিষয়শ্রেণী:২০০৬-এ পশ্চিমবঙ্গে প্রতিষ্ঠিত
নিয়মীয়া বার্তা

***নিয়মীয়া বার্তা*** ( ) একটি ভারতীয় অসমীয়া ভাষার দৈনিক পত্রিকা।  সংবাদপত্রটি ৪ মার্চ ২০১১ সালে চালু হয়েছিল। এটি গুয়াহাটি, ডিব্রুগড়, বিশ্বনাথ চারিআলী এবং আসামের গোয়ালপাড়া থেকে একসাথে প্রকাশিত হয়। প্রাইড ইস্ট এন্টারটেইনমেন্ট প্রাইভেট লিমিটেড কর্তৃক নিয়ামীয়া বার্তা পরিচালিত এবং প্রকাশিত হয়।

গুয়াহাটির ক্রিশ্চিয়ান বাসটি, নিউজ লাইভ বিল্ডিংয়ে এই সংবাদপত্রের প্রধান কার্যালয় অবস্থিত।

## আরো দেখুন
* *[[দৈনিক জনমভূমি]]* 
* *[[অসমীয়া প্রতিদিন|আসমীয়া প্রতিদিন]]* 
* *[[আমার অসম]]* 
* *[[অসমীয়া খবর|আসমীয়া খবর]]*

## তথ্যসূত্র

## বহিঃসংযোগ
* 

বিষয়শ্রেণী:অসমীয়া ভাষার সংবাদপত্র
বিষয়শ্রেণী:২০১১-এ আসামে প্রতিষ্ঠিত
গণদাবী (পত্রিকা)

***গণদাবী*** (*জনগণের চাহিদা* ) ভারতের পশ্চিমবঙ্গ, কলকাতা থেকে প্রকাশিত একটি সাপ্তাহিক বাংলা পত্রিকা। কাগজটি সোশ্যালিস্ট ইউনিটি সেন্টার অফ ইণ্ডিয়া (কমিউনিস্ট)-র মালিকানাধীন। 

## আরো দেখুন

* *[[গণশক্তি]]* 
* *[[জাগো বাংলা]]*

## তথ্যসূত্র

## বহিঃসংযোগ
*  

বিষয়শ্রেণী:বাংলা ভাষার সংবাদপত্র
বিষয়শ্রেণী:কলকাতার সংবাদপত্র
বিষয়শ্রেণী:ভারতের সাম্যবাদী সাময়িকী
দৈনিক প্রান্তজ্যোতি

***দৈনিক প্রান্তজ্যোতি***, ছিল আসামের শিলচর থেকে প্রকাশিত একটি বাংলা দৈনিক পত্রিকা।  প্রথমে এটি পাক্ষিক আকারে যাত্রা শুরু করে ১২ জানুয়ারী ১৯৫৭ সালে। কয়েক সংখ্যা প্রকাশিত হবার পর এটি সাপ্তাহিক আকারে প্রকাশিত হতে থাকে। পত্রিকাটি আর্থিক সংকটের কারণে ২০২৪ সালের ২৫ অক্টোবর থেকে প্রকাশনা বন্ধ করে।

১৯৬১ সালে সমগ্র বারাক উপত্যকা বাংলা ভাষার অধিকার আদায়ের লড়াই চলছিল। বরাক উপত্যকার কিংবদন্তি মিডিয়া ব্যক্তিত্ব জ্যোতিরিন্দ্র চন্দ্র দত্ত কালদা ছিলেন প্রান্তজ্যোতির প্রতিষ্ঠাতা সম্পাদক। দৈনিক প্রান্তজ্যোতি এর নিরপেক্ষতার দরুন পাঠকমনে স্থান অর্জন করেছিল। কিন্তু এক বিধ্বংসী আগুন সব শেষ করে দেয়। পরে ব্যারন মনিষ দাশ এবং সুব্রত পালের হাত ধরে আধুনিক যন্ত্রপাতিতে সুসজ্জিত হয়ে একদল তরুণ সাংবাদিকদের নিয়ে প্রবীণ সাংবাদিক পরেশ দত্তের নেতৃত্বে দৈনিক প্রান্তরজ্যোতি দ্বিতীয় ইনিংস শুরু করেছিল। প্রথম সংখ্যাটি ২০০৯ সালের ৮ ই মে প্রকাশিত হয়েছিল। প্রথম বছরই স্থানীয় মিডিয়ার সমস্ত রেকর্ডকে ছাড়িয়ে যায়। 

## তথ্যসূত্র

প্রান্ত
প্রান্ত
অতুলচন্দ্র ঘোষ

**অতুলচন্দ্র ঘোষ** (২ মার্চ ১৮৮১ — ১৫ অক্টোবর ১৯৬২) ভারতের স্বাধীনতা সংগ্রামের এক কর্মী, লোকসেবক সঙ্ঘের প্রতিষ্ঠাতা, বাংলা ভাষা আন্দোলন (মানভূম) ও পুরুলিয়া জেলার বঙ্গভূক্তি আন্দোলনের মূখ্যস্থপতি।

## জীবনী
অতুলচন্দ্র ঘোষের জন্ম পশ্চিমবঙ্গের পূর্ব বর্ধমান জেলার খণ্ডঘোষে। পিতার নাম মাখনলাল ঘোষ। তার শৈশব কাটে পিতৃব্য হিতলাল ঘোষের কাছে বর্তমান পুরুলিয়া জেলার অযোধ্যায়। পরে প্রতিপালিত হন ওখানকার এক উকিল মেসোমশাইয়ের কাছে । বর্ধমান মহারাজা স্কুল থেকে ১৮৯৯ খ্রিস্টাব্দে প্রবেশিকা ও কলজ হতে ১৯০১ খ্রিস্টাব্দে এফ.এ পাশ করে কলকাতার মেট্রোপলিটন কলেজে বি.এ. ক্লাসে ভর্তি হন। ১৯০৪ খ্রিস্টাব্দে বি.এ.পরীক্ষায় অকৃতকার্য হয়ে ১৯০৮ খ্রিস্টাব্দে পুরুলিয়ায় আইন ব্যবসা শুরু করেন। সেখানকার স্কুলের লাইব্রেরিয়ান-অ্যাকাউন্টেট অঘোরচন্দ্র রায়ের কন্যা লাবণ্য প্রভাকে বিবাহ করেন।

## স্বাধীনতা আন্দোলন
অতুলচন্দ্র ও লাবণ্যপ্রভা স্বামী-স্ত্রী দু-জনে মহাত্মা গান্ধী ও নিবারণ চন্দ্র দাশগুপ্তর আদর্শে অনুপ্রাণিত হয়ে রাজনৈতিক আন্দোলনে সক্রিয় হয়ে ওঠেন। ১৯২১ খ্রিস্টাব্দে আইন ব্যবসা ছেড়ে অসহযোগ আন্দোলনের ঝাঁপিয়ে পড়েন। বিহার প্রাদেশিক কংগ্রেস কমিটির সেক্রেটারি (১৯২১ - ১৯৩৫) ও মানভূম জেলা কংগ্রেস কমিটির সভাপতি (১৯৩৫-১৯৪৭) হিসাবে মানভূম ও নিকটবর্তী এলাকার বহু কাজ করেন। ১৯২১ সালে মানভূমে কংগ্রেস দলের প্রতিষ্ঠা হয় যেখানে সভাপতি ও সাধারণ সম্পাদক পদে নির্বাচিত হন যথাক্রমে নিবারণ চন্দ্র দাশগুপ্ত এবং অতুলচন্দ্র ঘোষ। ১৯৩৫ সালের ১৭ জুলাই নিবারণবাবুর মৃত্যুর পর সভাপতি হন অতুলচন্দ্র। তিনি জেলা সত্যাগ্রহ কমিটির সেক্রেটারি হন (১৯৩০) এবং লবণ-সত্যাগ্রহে ও পরে 'ভারত ছাড়ো' আন্দোলনের অংশগ্রহণ করায় এবং জাতীয় সপ্তাহ পালনকালে জাতীয় পতাকা উত্তোলনের অপরাধে (১৯৪৫) তিনি কারারুদ্ধ হন। মানভূমের ভাষানীতির প্রশ্নে কংগ্রেস সরকারের সঙ্গে তার মতবিরোধ হওয়ায় জাতীয় কংগ্রেস ত্যাগ করে (১৯৪৭) ওই বছরই লোকসেবক সঙ্ঘ প্রতিষ্ঠা করে বিহার সরকারের প্রশাসনিক,অর্থনৈতিক ও শিক্ষাসংক্রান্ত নীতির বিরোধিতা করে আন্দোলন চালিয়ে যান। মানভূম কেশরী নামে পরিচিতি লাভ করেন। ১৯৫০ - ১৯৫২ খ্রিস্টাব্দ পর্যন্ত অনেকবার তিনি সত্যাগ্রহ করেছেন । ১৯৫৩ খ্রিস্টাব্দ থেকে সঙ্ঘ 'টুসু' গানের ব্যবস্থা করে। রাজ্য পুনর্গঠন কমিটির কাছে এই সঙ্ঘ স্মারকলিপি রেখেছিল (১৯৫৩-১৯৫৫)। বাংলা বিহার সীমানা-সংক্রান্ত সমস্যা বন্ধুত্বপূর্ণ পরিবেশে মেটানো সম্ভব বলে তিনি বিশ্বাস করতেন। অতঃপর ১৯৫৬ খ্রিস্টাব্দে পুরুলিয়া জেলা গঠিত হয়। সেকারণে তাঁকে বঙ্গভূক্তি আন্দোলনের স্থপতিও বলা হয়। মহাত্মা গান্ধীর আদর্শে গণতন্ত্র পঞ্চায়েতরাজ প্রতিষ্ঠা, গ্রাম্যশিল্পের উন্নতি,নিরক্ষরতা দূরীকরণ প্রভৃতিতে তিনি বিশ্বাসী ছিলেন।  অতুলচন্দ্র ঘোষ বাংলা সাপ্তাহিক সংবাদপত্র 'মুক্তি'র সম্পাদক ছিলেন । মৃত্যুর পর তার স্ত্রী স্বাধীনতা সংগ্রামী লাবণ্যপ্রভা ঘোষ সম্পাদনার দায়িত্ব নেন।

## তথ্যসূত্র

বিষয়শ্রেণী:১৮৮১-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:পুরুলিয়া জেলার ব্যক্তি
বিষয়শ্রেণী:ভারতীয় স্বাধীনতা কর্মী
বিষয়শ্রেণী:বাঙালি ভারতীয় স্বাধীনতা সংগ্রামী
বিষয়শ্রেণী:বাঙালি সমাজসেবক
বিষয়শ্রেণী:বাঙালি সম্পাদক
বিষয়শ্রেণী:ব্রিটিশ ভারতের বন্দি ও আটক
অভয় বর্মা

**অভয় বর্মা** (জন্ম: ১ মে ১৯৭৩) দিল্লির একজন আইনজীবী ও রাজনীতিবিদ যিনি ভারতীয় জনতা পার্টির রাজনীতির সাথে যুক্ত। তিনি দিল্লি বিধানসভার একজন বিধায়ক। তিনি ভারতীয় জনতা পার্টির দিল্লি শাখার সহসভাপতি।

## প্রারম্ভিক জীবন ও শিক্ষা
অভয় বর্মা ১৯৭৩ সালের ১ মে জন্মগ্রহণ করেন। তার পিতার নাম বাঙ্কে বিহারী বর্মা ও মায়ের নাম ঊর্মিলা দেবী। তিনি ১৯৯৬ সালে দিল্লি বিশ্ববিদ্যালয় থেকে আইনে স্নাতক হন।

## কর্মজীবন
অভয় বর্মা ভারতীয় জনতা পার্টির দিল্লি শাখার সহসভাপতি। তিনি ২০২০ সালের ১১ ফেব্রুয়ারি লক্ষ্মীনগর থেকে দিল্লি বিধানসভার বিধায়ক হিসেবে নির্বাচিত হন।

## ব্যক্তিগত জীবন
অভয় বর্মা ২০১১ সালের ৩০ নভেম্বর অমৃতা প্রকাশের সাথে বিবাহবন্ধনে আবদ্ধ হন। তাদের দুই কন্যা আছে।

## সমালোচনা
উত্তর পূর্ব দিল্লি দাঙ্গা চলাকালে একটি ভিডিও প্রকাশিত হয়েছিল যেখানে অভয় বর্মাকে একটি মিছিলকে নেতৃত্ব দিতে দেখা গিয়েছিল। মিছিলের জনতাদের "পুলিশ কে হত্যারোকো, গোলিঁ মারোঁ সালোঁ কো" (পুলিশ হত্যাকারীদের গুলি করো) স্লোগান দিতে দেখা গিয়েছিল। এছাড়া, তাদের "জো হিন্দু হিত কি বাত কারেগা, ওহি দেশ পে রাজ কারেগা" (যারা হিন্দুদের কল্যাণ নিয়ে কথা বলবে, তারাই দেশে ক্ষমতায় থাকবে) স্লোগান দিতে দেখা গিয়েছিল। এই ঘটনার পর অভয় বর্মা দাবি করেন যে, তার সমর্থকরা নয়, এই স্লোগান তুলেছে সাধারণ জনগণ।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:ভারতীয় জনতা পার্টির রাজনীতিবিদ
বিষয়শ্রেণী:ভারতীয় আইনজীবী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দিল্লি বিধানসভার সদস্য
বিষয়শ্রেণী:দিল্লি বিধানসভার সদস্য ২০২০-২০২৫
মানুষ পত্রিকা

***মানুষ পত্রিকা*** ভারতের ত্রিপুরা থেকে প্রকাশিত বাংলা ভাষার একটি প্রাচীন দৈনিক পত্রিকা। এটি ভারতবর্ষের অন্যতম ও ত্রিপুরার সবচেয়ে প্রাচীন পত্রিকা৷ প্রকাশ-সংখ্যার ভিত্তিতে এটি ভারতে বাংলা ভাষায় বহুল প্রচারিত দৈনিক পত্রিকাগুলোর একটি৷ পত্রিকাটিকে উত্তর-পূর্ব ভারতের সবচেয়ে প্রভাবশালী পত্রিকা হিসেবে বিবেচনা করা হয়৷ ১৯৫২ সালে ভারতবর্ষের স্বাধীনতা সংগ্রামী ও কিংবদন্তি সাংবাদিক কমলা রঞ্জন তলাপাত্র পত্রিকাটি প্রতিষ্ঠা করেন এবং ৫০ বছরেরও বেশি সময় ধরে তিনি পত্রিকাটির সম্পাদক হিসেবে দায়িত্ব পালন করেন৷ ২০১০ সালে তাঁর মৃত্যুর পর থেকে প্রিয়ব্রত তলাপাত্র পত্রিকাটির সম্পাদক হিসেবে দায়িত্ব পালন করছেন৷ আগরতলা, খোয়াই, উদয়পুর, ধর্মনগর, কৈলাসহর, বিলোনীয়া, তেলিয়ামুড়া, বিশালগড় সহ ভারতের বিভিন্ন শহর থেকে পত্রিকাটি প্রচারিত হয়৷

## ইতিহাস
*মানুষ পত্রিকা* একটি সাপ্তাহিক হিসাবে শুরু হয়েছিল এবং ১৯৭৪ সালে এটি একটি দৈনিকে রূপান্তরসে হয়েছিল। এটি ত্রিপুরার প্রাচীনতম দৈনিকগুলির মধ্যে একটি। এনইডিএফআইয়ের পরিচালিিসাবে প্রমাণ পেয়েছিল যে রাজ্য সরকার অবৈধভাবে বিজ্ঞাপনগুলি বন্ধ করে দিয়েছে। কাউন্সিল অনুভব করেছিল যে দৈনিকের লেখা নিবন্ধ এবং বিজ্ঞাপনের স্টপেজের মধ্যে সরাসরি যোগসূত্র রয়েছে। 

## তথ্যসূত্র

বিষয়শ্রেণী:বাংলা ভাষার সংবাদপত্র
বিষয়শ্রেণী:ত্রিপুরার সংবাদপত্র
বিষয়শ্রেণী:১৯৫২-এ ভারতে প্রতিষ্ঠিত
বিষয়শ্রেণী:ত্রিপুরার গণমাধ্যম
সংবাদ লহরি

thumb|সংবাদ লহরি সংবাদপত্র প্রচ্ছদ
***সংবাদ লহরী*** , ছিল ভারতের আসাম, গুয়াহাটি থেকে প্রকাশিত একটি বাংলা দৈনিক পত্রিকা। সংবাদ লহরী ২০০৯ সালে গুয়াহাটিতে চালু হয়েছিল এবং পরে এর মেঘালয় সংস্করণ জুলাই, ২০১১ সালে শুরু হয়েছিল। এটি ছিল মেঘালয়ের প্রথম বাংলা সংবাদপত্র।  পত্রিকার মালিক ছিলেন শিলং টাইমস প্রাইভেট লিমিটেড, মেঘালয়ের।

ম্যানেজমেন্ট ১লা এপ্রিল ২০১৪ থেকে সংবাদ লহরী প্রকাশনা বন্ধ করার সিদ্ধান্ত নিয়েছে। 

## তথ্যসূত্র

বিষয়শ্রেণী:বাংলা ভাষার সংবাদপত্র
বিষয়শ্রেণী:বিলুপ্ত ভারতীয় সংবাদপত্র
বিষয়শ্রেণী:২০০৯-এ আসামে প্রতিষ্ঠিত
বিষয়শ্রেণী:আসামের সংবাদপত্র